**ΑΝΑΚΟΙΝΩΣΗ ΔΙΑΓΩΝΙΣΜΟΥ ΑΝΑΠΤΥΞΙΑΚΗΣ ΤΡΑΠΕΖΑΣ ΣτΕ ΓΙΑ ΤΟ ΒΡΑΒΕΙΟ ΚΟΙΝΩΝΙΚΗΣ ΣΥΝΟΧΗΣ 2021**

Η Αναπτυξιακή Τράπεζα του Συμβουλίου της Ευρώπης (CEB) ανακοίνωσε την έναρξη του **Διαγωνισμού για το Βραβείο Κοινωνικής Συνοχής της Αναπτυξιακής Τράπεζας για το 2021**. Πρόκειται για ετήσιο διαγωνισμό ο οποίος καταλήγει στην ανάδειξη ενός εξέχοντος έργου που προάγει, με τρόπο καινοτόμο, την κοινωνική συνοχή στη Ευρώπη. Το βραβείο είναι το **χρηματικό ποσό των 25.000 ευρώ που δίνεται σε ένα έργο που απαντά σε πιεστικά κοινωνικά ζητήματα.**

Η αξία του βραβείου, την εποχή αυτή της πανδημίας έχει εκ των πραγμάτων αυξηθεί, δεδομένης της δυσανάλογα αρνητικής επίπτωσης του Covid-19 στις πλέον ευπαθείς ομάδες του πληθυσμού ενώ παράλληλα έχει αναδειχθεί η ανάγκη καινοτόμων κοινωνικών δράσεων.

**Ο διαγωνισμός είναι ανοικτός σε μικρές οργανώσεις και σε άτομα** προερχόμενα από τις χώρες μέλη της Αναπτυξιακής Τράπεζας (η Ελλάδα είναι μέλος) τα οποία θα θέσουν **υποψηφιότητα μέσω ενός έργου που βρίσκεται στα πρώτα στάδια εξέλιξης του.**

**Το χρονικό όριο της υποβολής υποψηφιοτήτων είναι η 12η Απριλίου 2021.**

*«Το Βραβείο στοχεύει να αναγνωρίσει τις προσπάθειες και την έμπνευση που βρίσκονται πίσω από έργα τα οποία επιθυμούν να συμβάλλουν, το καθένα με τον τρόπο του, στην κοινωνική συνοχή στην Ευρώπη. Έλκοντας την προσοχή σε τέτοιες πρωτοβουλίες και επιβραβεύοντας τες επιθυμούμε να ενθαρρύνουμε και άλλες παρόμοιες δράσεις προς αυτή την κατεύθυνση»,* καθώς τονίστηκε από τον εκπρόσωπο της CEB.

Παράλληλα το 2021 η Τράπεζα γιορτάζει τα 65 ετη λειτουργίας της. *«Στο πλαίσιο των εργασιών και δράσεων της Τράπεζας κατά τη διάρκεια των 65 ετών λειτουργίας της, κάθε προσπάθεια, κάθε έργο, κάθε πρωτοβουλία στην κατεύθυνση της δημιουργίας ολοκληρωμένων, ισότιμων κοινωνιών συνυπολογίζεται και επιβραβεύεται»* τόνισε ο εκπρόσωπος κ. Wenzel.

*Σχετική πληροφόρηση μπορείτε να βρείτε στην ιστοσελίδα του Συμβουλίου της Ευρώπης :*

[*https://www.coe.int/en/web/portal/-/ceb-launches-2021-social-cohesion-award-to-recognise-outstanding-social-action-in-europe*](https://www.coe.int/en/web/portal/-/ceb-launches-2021-social-cohesion-award-to-recognise-outstanding-social-action-in-europe)

*Χαμακιώτη Δέσποινα*

*Υποστήριξη Εθν. Αντ/πείας Κογκρέσο ΣτΕ*